cyanic-selkie/wikianc huggingface dataset:
Martin Schickes
De Martin Schickes, gebuer den 21. Januar 1986, ass e lëtzebuergeschen Handballspiller op der Golkipp-Positioun.
Simone Theis
Si huet Lëtzebuerg op den Olympesche Summerspiller 1960 zu Roum vertrueden.
Jean sans Peur
Wéi de Kinnek Sigismund vun Ungarn, deen den Attacke vun den Osmanen ausgesat war, déi aner Länner ëm Hëllef geruff huet, huet de Jean, dee säi Papp ersat huet, de franséische Kontingent ugefouert. 1396 koum et zu der Schluecht vun Nikopolis géint de Sultan Beyazid I., déi déi westlech Arméie verluer hunn, ma wou de Jean säi Bäinumm "Ouni Angscht" krut. Hie gouf allerdéngs och do gefaange geholl, an eréischt nom Ausbezuele vun engem Léisegeld vun 20.000 Gulden nees fräigelooss. 1398 koum hien zeréck a Frankräich.
Nom Doud vu sengem Papp Philippe "dem Kéngen", 1404, huet de Jean d'Bourgogne geierft, an nom Doud vu senger Mamm, ee Joer drop, d'Grofschafte Flandern, Artois a Franche-Comté (= Freigrafschaft Burgund).
Anchamps
Anchamps ass eng franséisch Gemeng an den Ardennen an der Regioun Grand Est.
Schickard (Moundkrater)
Dat grousst, bal kreesronnt Flaachland läit südlech vum Mare Humorum an nordëstlech vum Krater Wargentin. Vun der Äerd aus gesinn läit et bal um Moundrand, woufir et zu enger Ellips verzerrt ausgesäit. De flaache Buedem ass deelweis mat Lava bedeckt.
Wikipedia op Lëtzebuergesch
Geschicht
Zanterhier kommen an der Moyenne eng 8 Artikelen den Dag bäi. Den 10. September 2004 waren déi éischt 1.000 Artikele beieneen, an den 23. Juli 2006 gouf deen 10.000. Artikel ugeluecht.
Am Juli 2014, fir den 10. Gebuertsdag vun der Wikipedia op Lëtzebuergesch, gouf d'Zuel vun zirka 41.400 Artikelen erreecht. Am Summer 2014 gouf op den 10. Gebuertsdag duerch en adaptéierte Wikipedia-Logo higewisen. Den 10. September 2017 gouf de 50.000sten Artikel geschriwwen.
Bonus Malus (Assurance)
All Assuréierte kritt bei Ofschloss vun enger Assurance fir en Auto e Punktwäert, dee sech mat der Zäit ännert. De Grondpunktwäert läit beim Grad 11, d. h. datt een 100 % vun der Standardprimm bezillt. All Zweet- an Drëttauto etc. gëtt als neie Kontrakt gesinn, deen uganks bei 11 Grad steet, egal wou dem Éischtauto säi Punktwäert am Ament vun der Gefierparkerweiderung läit.
All Joer wou ee keen Accident verursaacht huet bei deem Drëtter zu Schued koume fält een dogéint ëm 1 Grad, et kritt een also e Bonus an et muss ee manner Primm bezuelen. Jee no Gesellschaft kann ee bis op de Grad 0 oder souguer -3 erofgoen, an dann nach just 47,5 % respektiv 45 % vun der Standardprimm bezuelen. Wee bei iwwer 15 Grad gelant ass an duerno 4 Joer ouni Accident fiert, dee fält méi séier, an zwar direkt nees ganz zeréck op de Grondpunktwäert vun 11 Grad.
Hutt
En Hutt ass eng Kappbedeckung, déi gewéinlech eng fest Form an e Stuerz huet, deen um Bord ronderëmgeet. Domat ënnerscheet e sech vun enger Mutz oder enger Kap (déi just vir e Stuerz huet). Primär déngt den Hutt, fir virum Wieder ze schützen (Keelt, Hëtzt, Sonn oder Reen), a gëtt dofir dacks mat Attributer wéi "Reen-", "Summer-" oder "Sonnenhutt" spezifiéiert.
Parrot (Moundkrater)
De Parrot ass en Aschlagkrater op der viischter Moundsäit, südlech vum Krater Albategnius a westlech vum Krater Vogel. De Krater läit op engem ronzelegen Terrain, ass selwer och staark erodéiert an dacks vu weideren Aschléi iwwerlagert.
Pit Hentgen
Am Joer 1995 ass en du bei d'Versécherungsgesellschaft La Luxembourgeoise gewiesselt, an där seng Famill Aktionär ass an déi vu sengem Papp Robert presidéiert gëtt. 1998 gëtt de Pit Hentgen, als Successeur vum Gabriel Deibener, Generaldirekter vun der Luxembourgeoise. Am Joer 2002 iwwerhëlt hien och d'Presidence vum Verwaltungsrot als Successeur vu sengem Papp. Hien ass och an de Verwaltungsréit vun enger Rei Gesellschaften an deenen d'Luxembourgeoise Aktionär ass.
Haaptsäit/WDS/Februar
All Dag gëtt op der Haaptsäit en neie Wousst Dir schonn datt...-Sätzelche gewisen (mat deene vun den Deeg virdrun ënnendrënner).
Harry Baur
Den Harry Baur war e bedeitende franséische Schauspiller an den 1930 Joren. Hien huet a grousse Filmer wéi Les misérables (1934) vum Raymond Bernard, Un grand amour de Beethoven (1936) vum Abel Gance a Volpone (1940) vum Maurice Tourneur matgespillt.
Michele Placido
No sengem Studium op der Accademia d'Arte Drammatica zu Roum krut hie säin éischt Engagement am Theater am Joer 1969. 1972 war hien a sengem éischte Film als Schauspiller ze gesinn an am Joer 1990 huet hie seng éischt Schrëtt als Filmregisseur gemaach.
Tony Judt
Kandheet
Dem Tony Judt seng Famill staamt aus Osteuropa, vu wou senger Mamm, der Stella Sophie Dudakoff hir Elteren, hie war Russ, si rumänesch-moldawesch, wéinst de Juddeverfollgunge geflücht waren. Och d'Famill vu sengem Papp, dem Joseph Isaac Judt, koum iwwer d'Belsch an Irland vun do op London.
Kritik a Luef
Kritik koum virun allem vun der jiddescher Säit, déi him Antisemitismus virgeworf huet. Den Tony Judt huet zu deene Virwërf gesot, datt Israel d'Ae virun de Problemer géif verschléissen, hien huet déi Kritik also net ugeholl.
Waassertuerm um Kierchbierg
Geschicht
Am Oktober 2015 war en Architekteconcours ausgeschriwwe gi fir en neie Waassertuerm ze plangen an den Zouschlag goung de 7. Juni 2016 un den Architektebüro „Temperaturas Extremas Arquitectos“ (Madrid) zesumme mat „Simon-Christiansen & Associés“.
Beschreiwung
De Waassertuerm gëtt 50 Meter héich. Am Tuerm ass en Trapenhaus an e Lift (fir eng Laascht vun 1.000 kg oder 13 Persounen) mat enger Kabinn vun 1,60 × 1,40 m virgesinn. Um Rez-de-chaussée gi Sanitäranlagen amenagéiert.
SOGECO
D'SOGECO gouf 1919 vun de Bridder Léon an André Laval gegrënnt. Den André Laval huet sech awer 1925 zeréckgezu fir d'Minusines S.A. ze grënnen.
SOGEVA S.A.
Duerno gouf dunn déi SOGECO déi 1998 gegrënnt gi war a SOGEVA S.A. ëmbenannt.
Kosmesch Stralung
De Victor F. Hess hat 1912 eng sougenannt Héichtestralung virausgesot, fir déi bei enger Ballonfaart gemoossen héichr elektresch Leetfäegkeet vun der Atmosphär an och d'Zouhuele vun der Gammastralung a grousser Héicht z'erklären.
Zesummesetzung
D'Verdeelung vun den Deelercher pro Zäit, N(E), an Ofhängegkeet vun der Energie E follegt engem Potenzgesetz: mat:
Gemeng Béiwen-Atert
Den 1. Januar 2018 huet se mat der Gemeng Tënten zu der Gemeng Helperknapp fusionéiert.
Renauld Oscar d'Adelswärd
Famill
De Renauld d'Adelswärt war de Bouf vum George Axel Adelswärt (1781-1842), e schweedeschen Offizéier a Barong deen 1807 als Krichsgefaangenen op Lonkech koum, an der Anne Catherine Honorine Bernard (1790-1874).
Christopher Reeve
De Christopher D'Olier Reeve, gebuer de 25. September 1952 zu New York City a gestuerwen den 10. Oktober 2004 zu Mount Kisco, New York, war en US-amerikanesche Schauspiller, Regisseur an Auteur. Hien ass virun allem bekannt dofir, de Personnage vum Comicheld Superman tëscht 1978 an 1987 a véier Filmer geezpillt ze hunn. 1995 war hien, no engem Accident, wou e vun engem Päerd gefall war, querschnëttsgeleemt. Hien hat duerno awer nach déi eng oder aner Filmroll, sou z. B. an engem Remake vum Alfred Hitchcock sengem Rear Window (an deem den Haaptpersonnage an engem Rollstull sëtzt). Hien huet och eng Kéier, beim Film The Brooke Ellison Story (2004), Regie gefouert, an ass Auteur vu Bicher iwwer säi Liewen.
D. H. Lawrence
Hien ass mat 44 Joer un Tuberkulos gestuerwen.
Naturschutzgebitt Noumerleeën
D' Naturschutzgebitt Noumerleeën (Nommerlayen) ass en Naturschutzgebitt vun allgemengem Intressi zu Lëtzebuerg, an de Gemenge Fiels an Noumer, dat duerch e groussherzoglecht Reglement vum 9. Juni 2021 geschafe gouf.
The Trygon Factor
The Trygon Factor (däitschen Titel: Das Geheimnis der weißen Nonne) ass e brittesch-däitsche Film vum Cyril Frankel no engem Kriminalroman vum Edgar Wallace aus dem Joer 1966. An der däitscher Fassung vum Film gëtt de Sir John vum Siegfried Schürenberg an an der brittescher Fassung vum James Robertson Justice gespillt.
L'essentiel Radio
Wéi de Projet am Mee 2015 virgestallt gouf, war d'Aktionariat zu jee 50 % tëscht Edita an den Aktionäre vu Must Fm opgedeelt. Wéinst dësem Wiessel bei den Aktionären huet d'ALIA de 7. Januar 2016 een Zousazavis ausgeschafft, dee favorabel ass, mä virgesäit, datt L'Essentiel Radio editorial, finanziell an organisatoresch onofhängeg vun der CLT-Ufa bleiwe misst. Wann RTL "wéinst aussergewéinlechen Ëmstänn" seng Participatioun vu 25% héije wéilt, wier e weideren Avis vun der ALIA an en Accord vun der Regierung néideg. Ufank 2014 hat d'ALIA e gemeinsame Projet vun RTL an dem Groupe Saint-Paul fir e franséischsproochege Radio verworf.
D'Studioe sinn zu Déifferdeng am Gebai vum Essentiel a vun do aus gëtt och gesent.
Filippo Inzaghi
De Filippo „Pippo“ Inzaghi, gebuer den 9. August 1973 zu Piacenza an Italien, ass e fréieren italieenesche Foussballspiller a momentane Trainer.
Am Veräin
Hien huet sech definitiv an der Saison 1996/97 etabléiert, wéi hien a sengem zweete Joer an der Serie A 24 Goler an 33 Matcher bei Atalanta Bergamo geschoss huet. Den Inzaghi ass wéinst senge gudde Leeschtunge bei Atalanta 1997 op Juventus Turin gewiesselt fir déi hie 4 Saisone mat groussem Erfolleg gespillt huet.
Nodeem säi Vertrag an der Saison 2011/12 ausgelaf ass, ass hie Jugendtrainer am U-16-Beräich ginn. 2013 ass hie Cheftrainer vun der éischter Jugendekipp ginn, AC Mailand Primavera, déi am eegens fir Jugendteamer gemaachte Primavera-Championat untrëtt.
Mehmet Ali Talât
De Mehmet Ali Talât war vu Januar 2004 bis Abrëll 2005 Ministerpresident vun der Tierkescher Republik Nordzypern, deem vun der Tierkei besaten Deel vun Zypern, déi vun der internationaler Communautéit net unerkannt ass.
Nil (Baach)
D'Baach huet hir Quell südlech vu Walhain-Saint-Paul. Se leeft duerno duerch d'Dierfer Tourinnes-Saint-Lambert, Nil-Saint-Vincent-Saint-Martin a Blanmont fir do um Lieu-dit Les Montagnes an d'Orne ze lafen.
Solwytschegodsk
Solwytschegodsk (op Russesch: Сольвычегодск, op Komi-Sprooch: Совдор oder Солдор) ass eng kleng Stad am Oblast Archangelsk am Nordwestrussesche Federatiounskrees a Russland. Si läit eng 630 km südëstlech vun Archangelsk, um rietsen Uwänner vum Wytschegda, engem Niewefloss vum Sewernaja Dwina.
B. B. King
De B. B. King, gebuer de 16. September 1925 zu Berclair bei Itta Bena, am Bundesstaat Mississippi, a gestuerwen de 14. Mee 2015 zu Las Vegas, am Nevada, fir richtegRiley B. King, war en US-amerikanesche Blues-Gitarristen a -Sänger. Hien huet Generatioune vu Rock- a Bluesmuseker beaflosst. Seng Placke goufe mat am Ganze 15 Grammyen ausgezeechent.
Jacques Meyers (Auteur)
Nom Kolléisch a Seminaire an der Stad goung hien op Léiwen a Berlin studéieren. Duerno huet hien am Iechternacher Kolléisch, dunn am Kolléisch, an duerno um Cours supérieurs enseignéiert.
De Jacques Meyers war 1900 Matgrënner a gouf Sekretär vun der Université populaire. Ausserdeem huet hien hir Zäitschrëft, d'Revue luxembourgeoise, mat erausginn, an doran Artikele publizéiert.
CR175A
Den CR175A ass ronn 1,7 km laang.
Beweegungskoup
Si hunn zwar e kollektive Urspronk (kuckt Stär), kënne sech awer am Laf vu Joermilliounen duerch hiren niddrege gravitativen Zesummenhank verléieren. Den Iwwergang zum Typus Oppene Stärekoup resp. Stärenassociatioun ass fléissend. Wann e Beweegungskoup ganz no beim Sonnesystem läit - wéi beispillsweis de Bierestroum mat 5 helle Stäre vum Grousse Won - kann ee säin Zesummenhank net méi direkt, mä nëmmen an den Eegebeewegungen erkennen.
Bekannt Beispiller vu Beweegungskéip, sinn d'Hyaden am Taurus an d'Praesepe am Stärebild Cancer. Dogéint gehéieren d'Plejaden wéinst hirer Stärekonzentratioun zu den Oppene Stärekéip.
Margot Kidder
D'Margot Kidder, gebuer als Margaret Ruth Kidder de 17. Oktober 1948 zu Yellowknife am Kanada a gestuerwen den 13. Mee 2018 zu Livingston am Montana an den USA war eng US-amerikanesch-kanadesch Schauspillerin.
Gare Wiesbaden
D'Gare läit am Quartier Südost ass. Et ass déi zweetgréisst Gare vun Hessen mat engem Trafic vun ongeféier 40.000 Passagéier den Dag. Et ass eng ICE-Gare fir Héichvitess-Zuchverkéier. Do lafen ënner anerem den InterCity, S-Bahn, RegionalExpress-Zich, Regionalbunnen eran an de Railjet.
Horacio Cartes
Vun den 1990er Joren un huet hien no an no e Firmenimperium aus Banken, Tubak-, Gedrénks- a Liewemsmëttelfirmen an Handelsentreprisen opgebaut. Hien ass ee vun de räichste Persounen am Paraguay an ass och President vum Foussballclub Club Libertad.
Die blaue Hand
Ëm wat geet et am Film?
Komplizéiert Geschicht iwwer e maskéierte Mäerder mat enger bloer Hand...
Kapell Weyer
Si steet matzen an der Uertschaft net wäit vum CR101 a gëtt net méi benotzt.
Zanter 2013 ginn ë. a. eng 40 Weekräizer dra versuergt, déi vu verschiddene Plazen dohi bruecht goufen.
Eurovision Song Contest 1963
Beim Iwwermëttele vun de Punkte sinn et e puer Problemer ginn, well Norwegen beim Opruffen nach net ganz fäerdeg mam Ausrechne vun de Punkte war. Se hunn dofir gefrot fir als Lescht nach eng Kéier un d'Rei ze kommen. De Spriecher huet awer an der Panik en Tëscheresultat ginn, dat hie séier zesummegerechent hat aus de Punkten déi schonn do waren. Zum Schluss vun der Sendung goufen dunn déi definitiv Punkte virgelies an et ass opgefall, datt et Ännerunge gi sinn géintiwwer deem wat virdru scho gesot gouf. Duerch déi Ännerungen huet dunn Dänemark gewonnen an d'Schwäiz koum ganz knapps op déi zweet Plaz.
Déi éischt Plaz kruten d'Vertrieder vu Dänemark, d'Grethe & Jørgen Ingmann mat 2 Punkte Virsprong virum Esther Ofarim (Schwäiz). Déi drëtt Plaz krut den Emilio Pericoli, dee fir Italien ugetruede war.
Bléi vum Séi
Bléi vum Séi ass den Numm vun enger Handelsgenossenschaft mat Sëtz zu Wanseler, déi am Dezember 2003 mat follgende Ziler gegrënnt gouf : Fërderung, Entwécklung, Produktioun a Vermaartung vun handwierkleche Produkter op Planzebasis, besonnesch Heel, Gewierz- an Aromaplanzen an hir Extrakter. An engems ass Bléi vum Séi de Markennumm, ënner deem d'Produkter vermaart ginn. An de Produkter ginn héichwäerteg Réistoffer verschafft, déi prioritär aus lokaler oder regionaler Produktioun aus den zwéin Naturparken Uewersauer an Our stamen.
Anfield
Geschicht
De Stadion, deen 1884 ageweit gouf, huet dem John Orrell, engem Supporter vum FC Everton, gehéiert. Everton, déi bis zu deem Moment an der Priory Road gespillt hunn, hu wéinst dem Kaméidi wärend de Matcher en neie Stadion gebraucht. De John Orrell huet dunn dem FC Everton de Stadion géint e klenge Loyer zur Verfügung gestallt. Den 1. Match um Anfield gouf tëschent Everton an Earlestown den 28. September 1884 gespillt, an Everton hat 5-0 gewonnen. Wärend der Zäit wou Everton um Anfield gespillt huet, hat de Stadion Plaz fir bis zu 20.000 Leit.
Kierch Léiweng
Se ass dem hellege Lukas geweit, deem säi Fest den 18. Oktober gefeiert gëtt.
Op der Südsäit vun der Kierch stinn zwee Weekräizer déi a guddem Zoustand sinn.
D'Bildche vun der Stackeger Muttergottes
1810 gouf déi aktuell Weekapell um CR186 gebaut an 1885 an 1989 renovéiert.
Metzerlach
Geschicht
D'Flouernimm Metzerwee, Metzerhéicht a Metzerlach hu scho bestanen, ier d'Geschicht vum Metzerlach géint 1925 ugefaangen huet. Deemools huet e gewësse Kayser vun Esch dat éischt Haus um Eck vun der Metzerlacher- an Éilereng erstrooss gebaut an ass uganks Oktober 1926 erageplënnert. An engem Deel vum Haus huet déi italieenesch Famill Bonomo als Locataire gewunnt. Den Här Bonomo huet sech dunn eng Bauplaz kaaft an ugefaange säin eegent Haus, op der Parzell vum haitegen Haus N° 74 an der Elektrizitéitsstrooss (Rue de l'Électricité) ze bauen. Iwwerdeems war schonn en Drëtten am Gaang ze bauen, an zwar de Carlo Zarotti, e bëssen ënnerzeg vum Kayser-Haus. Nieft dësen dräi Famillje kënnen och nach Zanutto a Koster, déi och bei den éischte Bauhäre waren, zu de „Grënner“ vum Metzerlach gezielt ginn.
Dem Dafregëster vun Zolwer no wier den Nic. Linster, deen de 7. Februar 1929 gebuer gouf, den Éischten deen am Metzerlach op d'Welt koum.
Leopold III. vun der Belsch
Wéi déi däitsch Truppen am Mee 1940 d'Belsch iwwerfall hunn, huet de Premierminister Hubert Pierlot de Kinnek gedirängelt, e sollt an den Exil goen, fir vun do géint d'Däitsch Räich ze kämpfen. Well et awer virauszegesi war, datt Frankräich séier verléiere géif, huet de Leopold decidéiert, am Land bei sengen Truppen ze bleiwen. Well d'Regierung am Exil war, war et hien, deen den 28. Mee d'Kapitulatioun ënnerschriwwen huet. Nach de selwechten Dag huet d'Regierung hie fir "verhënnert" erkläert, "seng Ämter auszeféieren". De Leopold huet sech selwer als "Krichsgefaangene" consderéiert an huet de ganze Krich duerch mat senger Famill um Schlass Laeken ënner Hausarrest gelieft. Seng Korrespondenz gouf zensuréiert, an hie krut just wéineg Besuch, meeschtens vu privater Säit. Hien huet evitéiert, politesch Handlungen auszeféieren, déi zu sengen Ongonschten hätten interpretéiert kënne ginn. No sengem Bestietnes mat der Lilian Baels, de 7. Dezember 1941, ass seng Fiktioun vun "Hausarrest" vun ëmmer méi Leit a Fro gestallt ginn, a si hunn him och virgeworf, näischt z'ënnerhuelen, datt et de Leit besser géing.
Simancas
Geschicht
An der Ëmgéigend vun Simancas fanne sech Spueren vu Griewer aus der Jongstäinzäit. D'Stad gouf vun de Réimer ënnert dem Numm Septimanca gegrënnt. D'Zitadell vun Simancas war an de Joren 934 an 939 bei der Schluecht vu Simancas vu Mauren a Chrëschten ëmkämpft.
Java
Déi indoneesesch Haaptstad Jakarta läit op Java.
Forrest Gump
Ëm wat geet et am Film?
De Forrest Gump, net där Hellster een, wiisst an den 1950er/1960er Joren an de Südstaate vun den USA op. Hie gëtt als jonken Erwuessenen an de Vietnamkrich geschéckt, wou en de 'Bubba' an de Lieutenant Dan kenne léiert, deen do seng Been verléiert. Seng Jugendléift Jenny, duerch dat e säin Talent als Leefer entdeckt huet, wëll laang näischt vun him wëssen. Schlussendlech kritt en eng Invitatioun vun him.
Les parapluies de Cherbourg
Les parapluies de Cherbourg ass e franséisch-däitsche Film vum Jacques Demy aus dem Joer 1964. Dëse musikalesche Film ass wéi eng Oper opgebaut, d'Dialoge gi gesongen.
Haaptsäit/WDS/Mäerz
An der éischter Kolonn stinn déi vu geruede Joren, an der zweeter déi vun ongerueden (mam Zousaz "B").
Denkt an deem Fall drun, dës Ännerungen och an de 4 Schablounen dono ze maachen, an deenen de Saz "no ënne rëtscht", an och op der Säit mat alle Sätz beieneen.
Fligel (Piano)
Bekannt Fligelconstructeure sinn ë. a. Bechstein, Blüthner, Bösendorfer, Grotrian-Steinweg, Ibach, Schimmel, Seiler, Steinway a Yamaha.
Kennwort... Reiher
Ëm wat geet et am Film?
Am Wanter 1944 hëllefen Awunner an der Belsch erofgeschossenen amerikanesche Pilote sech virun den Däitschen ze verstoppen…
À l'innovation
An d'Plaz vum Gebai gouf 1970 den Inno gebaut, deen haut, als Galeria Inno zu der Kaufhof-Chaîne gehéiert.
Camille Poos
De Camille Poos ass e lëtzebuergeschen Handballspiller op der Golkipp-Positioun.
1973 war de Poos fir d'éischt am Kader vun der lëtzebuergescher Härenhandballnationalekipp. Hien huet 53-mol an der Nationalekipp gespillt.
Germaine Michel
D'Germaine Michel, gebuer de 7. November 1892 zu Paräis a gestuerwen den 9. Januar 1976 zu Clichy-la-Garenne, war eng franséisch Schauspillerin.
Niwwelbou
Observatioun
En Niwwelbou entsteet, wann d'Sonn op eng Niwwelmauer schéngt an d'Liicht duerch déi op d'mannst 5 Mikrometer grouss Drëpse reflektéiert gëtt. Am Verglach mam Reebou ass d'Band vum Niwwelbou ongeféier duebel sou breet an dat afalend wäisst Liicht gëtt net a verschidde Faarwe gebrach. Den Niwwelbou ass ëmmer vis-à-vis vun der Sonn. Säi Radius huet bis zu 42° an en ass méi kleng wann d'Drëpsen och méi kleng sinn. Wann d'Drëpse méi kleng wéi 5 Mikrometer sinn, da kann den Niwwelbou mat bloussem A net méi gesi ginn.
Genesis
D'Bildungsprinzip berout zum enge wéi beim Reebou op der Refraktioun an der Reflexioun vu Liichtstralen an de Waasserdrëpse vum Niwwel. Well d'Drëpse méi kleng wéi 50 Mikrometer sinn, spillen och Diffraktiounseffeten eng Roll. Duerch kleng Drëpsen iwwerlagere sech déi reflektéiert Liichtstrale sou, datt de Bou wäiss ausgesäit.
Les félines
Les félines ass e franséischen erotesche Filmdrama vum Regisseur Daniel Daert aus dem Joer 1972.
Stellenbosch
Geographie
D'Stad läit an enger Bierglandschaft mat fruchtbaren Däller. D'Ëmgéigend gëtt landwirtschaftlech exploitéiert a gehéiert zu de gréisste Wäibaugebidder a Südafrika.
Gäichel
D'Gäichel ass e Lieu-dit op der belsch-lëtzebuergescher Grenz, deen deelweis an der Belsch an op lëtzebuergeschem Territoire läit.
Duell vor Sonnenuntergang
Ëm wat geet et am Film?
Europäesche Western.
Heinrich Pesch
Den Heinrich Pesch huet de Solidaritéitsprinzip an d'kathoulesch Sozialdoktrin agefouert. Hien ass besonnesch bekannt fir säi monumentalt Lehrbuch der Nationalökonomie.
NGC 4330
Den NGC 4330 ass eng Spiralgalaxis am Stärebild Virgo. D'Galaxis gouf am Joer 1852 vum Astronom William Parsons mat sengem 72 Zoll-Spigelteleskop Leviathan entdeckt.
The Greatest Showman
The Greatest Showman ass en US-amerikanesche Spillfilm vum Regisseur Michael Gracey. De Genre ass Musical,. En ass e Biographiefilm iwwer d'Liewe vum P. T. Barnum (Haaptacteur: Hugh Jackman), dem "Dafpätter" vu moderne Showbusiness.
European Rail Traffic Management System
De European Rail Traffic Management System, kuerz ERTMS, ass e System fir de Management, d'Steierung sowéi d'Sécherung vun europäeschen Eisebunnslinnen. Den ERTMS besteet aus zwéin Deeler:
Olympesch Wanterspiller 2014
Disziplinnen a Kalenner
Mat zwielef neie Concourse bitt Russland 2014 déi bis ewell gréisst Erweiderung vum Programm.
Millebaach (Uelzecht)
Niewebaachen
Zwou kleng Niewebaache lafe vu riets an d'Millebaach.
Lorang
Et ass den Numm vun ë. a. follgende Persounen:
Huambo
Geschicht
Virun der Onofhängegkeet huet Huambo eng wichteg wirtschaftlech, industriell a landwirtschaftlech Roll am Angola gespillt. D'Stad war och en akadeemeschen Zentrum, besonnesch an de Beräicher vun der landwirtschaftlecher Fuerschung an der Veterinärmedezin. Déi historesch bedeitend Benguelabunn ass vu Lobito um Atlantik duerch Huambo an déi haiteg Demokratesch Republik Kongo gefuer. Wéinst senger strategescher Lokalisatioun war zu Huambo virum Biergerkrich am Angola ee vun de gréissten Ateliere fir Zich ze reparéieren an Afrika.
Gironville-sous-les-Côtes
D'Kierch vu Gironville ass eng sougenannt Halekierch, déi am Ufank vum 16. Joerhonnert frësch mat befestegte Maueren opgeriicht gouf. D'Kierch gouf de 27. Abrëll 1908 als Monunument historique klasséiert.
Letizia Romanini
D'Letizia Romanini, gebuer de 4. November 1980 zu Esch-Uelzecht, ass eng italieenesch plastesch Kënschtlerin, déi zu Lëtzebuerg opgewuess ass.
Si huet hir Konschtstudien op der École supérieure des arts décoratifs de Strasbourg gemaach, déi si mam d'Diplôme national supérieur d'expression plastique opgeschloss huet.
2009 gouf si um Salon vum Cercle artistique de Luxembourg fir hir Installatioun in situ mam Titel "Mat der Nues beilaafen" mam nei geschaafte Prix Révélation ausgezeechent.
The Spy Who Came in from the Cold (Film)
The Spy Who Came in from the Cold ass e brittesche Film vum Martin Ritt aus dem Joer 1965 no engem Roman vum John le Carré.
George Gershwin
Seng Songbooks goufe vu verschiddene Sängerinnen a Sänger opgeholl, déi bekanntst däerft déi Versioun vun der Ella Fitzgerald sinn.
Niewesonn
Verursaacht ginn Niewesonne wéi all Haloevenementer duerch Refraktioun a Spigelung vum Liicht an hexagonalen Äiskristallen. Fir Niewesonne sinn dobäi dënn Äisplacke verantwortlech, déi sech a roueger Loft horizontal ausriichten. Si stelle fir d'Sonneliicht e Prisma duer. Dat wäisst Sonneliicht trëtt op enger Plaz vun dësen Äisprismen an an op der iwwernächster Säit nees eraus. Beim An- an Austrëtt gëtt d'Liicht an engem Wénkel gebrach, dee vun der Wellelängt ofhänkt. Doduerch kritt d'Niewesonn Faarfverlaf deen un e Reebou erënnert.
Philippe de Chérisey
Als Schauspiller ass hien ënner dem Pseudonym Amédée opgetrueden.
Departement Indre-et-Loire
D'Indre-et-Loire (37)  ass e franséischt Departement an der Regioun Centre-Val de Loire. Et krut säin Numm vun de Flëss Indre a Loire.
Bréck zu Waasserbëlleg
Éischt Bréck
Déi éischt Bréck iwwer d'Sauer zu Waasserbëlleg geet bis op Réimer zeréck. Den Archeolog Heinz Cüppers an de Lokalhistoriker Erwin Weber vu Laser hunn an hire Fuerschunge Rapporten doriwwer geschriwwen. An de Reschter vun de Piliersfëllementer goufen déck véiereckeg Steebléck fonnt déi mat Eiseklamen zesummegehale waren, wat typesch fir Bauweis bei de Réimer war. D'Béi déi un d'Uwänner gestouss hunn, waren am Ufank vum 18. Joerhonnert entweeder frësch opgeriicht oder komplett restauréiert ginn. Si hunn deene vun der Tréierer Réimerbréck geglach, déi 1689 vun der Fransouse gesprengt gi war a 1718 - 1719 nei opgeriicht gouf. Wéinst hirem schlechten Zoustand hat d'Bréck scho missen am Ufank vun den 1890er Jore fir schwéier Gefierer gespaart ginn. Am November 1894 huet Gemeng Mäertert bei der Regierung finanziell Mëttele fir d'Moderniséierung vum Grenziwwergank gefrot. Déi Demande ass ouni Äntwert bliwwen, soudatt se all Joers frësch agereecht gouf. Dat Spillchen huet bis 1903 gedauert, wéi e Bou op der däitscher Säit an e Koup gefall war. Déi zwee Länner sinn dunn net méi laanscht en Neibau komm.
Bréck vun 1952
Well Piliere lues a lues ënnerspullt goufen an déi hëlze Charpente vun de Jachen ugefaangen huet mat Faulen, war d'Verkéierssécherheet vun der Bréck geschwënn net méi garantéiert. 1948 huet Militärregierung vun der franséischer Besatzungszon zesumme mat der Lëtzebuerger Regierung éischt Moossname fir en Opbau vun enger neier Bréck an d'Weeër geleet. An enger Konventioun vum 29. Januar 1949 goufen d'Eenzelheete fir den Opbau vun den zwou Waasserbëlleger Sauerbrécke festgehalen. Fir datt de Verkéier konnt weiderlafen, gouf d'Bréck der Längt no an zwéin Deeler opgeriicht. Am Oktober 1950 gouf déi éischt Hallschent vun der Noutbtréck, flossof, ewechgerappt, an et gouf mat de Fëllementsaarbechte fir d'Säitenopleeër a fir d'Flosspilieren ugefaangen.
Observatoire Düsseldorf
No sengem Doud am Joer 1846 goung den Observatoire an de Besëtz vun der Stad Düsseldorf iwwer. De Leeder vum Observatoire war zanter 1847 de Franz Friedrich Ernst Brünnow.
Vun 1854 bis 1857 huet de Luther e Stärekatalog fir d'Berliner Kinneklech Akademie der Wissenschaften iwwerschafft.
Autofestival
Organisatioun
All Joer, Enn Januar uganks Februar, organiséiert d'ADAL zesumme mat der Fegarlux den Autosfestival. Et ass eng Zäitperiod déi zwéi Weekenter abegräift, an där d'Garagë fir speziell Zäiten op hunn, eventuell och sonndes. Dozou kënnt, datt d'Garagen aner Konditiounen ubidden déi nëmmen an deem Zäitraum gëllen. Des Weidere kann et virkommen, datt d'Banke fir déi Zäit Personal bei d'Garagë schécken, fir d'Leit op der Plaz iwwer eventuell Prêten déi bei d'Autoe passen, ze beroden. D'Assurancë benotzen déi Plattform fir d'Leit iwwer hir Produkter z'informéieren. Vill Leit profitéieren da fir sech an deem Zäitraum nei Autoen unzekucken, wat dozou féiert datt grad wärend de Weekenter d'Garagen extreem gefëllt sinn.
Franz Friedrich Ernst Brünnow
Seng Eltere waren de Geheime Kanzleirot Johann Brünnow a seng éischt Fra Wilhelmine Weppler.
1874 huet hie sech an d'Privatliewen zeréckgezunn. De Franz Friedrich Ernst Brünnow ass den 20. August 1891 zu Heidelberg gestuerwen. Säi Grafsteen steet op dem Heidelberger Biergkierfecht.
Ryūichi Sakamoto
De Sakamoto huet seng Carrière an den 1970er Joren als Sessiounsmuseker, Produzent an Arrangeur ugefaang, wärend hien nach op der Universitéit war. Säin éischte grousse Succès koum 1978 als Matgrënner vum YMO. Gläichzäiteg huet hien eng Solocarrière verfollegt, an dat selwecht Joer den experimentellen elektronesche Fusion-Album Thousand Knives erausbruecht. Zwee Joer drop huet hien den Album B-2 Unit publizéiert. Op deem ass d'Stéck "Riot in Lagos", dat an der Entwécklung vun der Elektro- an Hip-Hopmusek eng wichteg Roll spillt. Hien huet weider Solo-Placke produzéiert a mat villen internationale Kënschtler zesummegeschafft, dorënner den David Sylvian, Carsten Nicolai, Youssou N'Dour a Fennesz. De Sakamoto huet och d'Musek fir d'Ouvertureszeremonie vun den Olympesche Spiller zu Barcelona 1992 komponéiert, a seng Kompositioun "Energy Flow" (1999) war déi éischt instrumental Nummer 1 Single an der Geschicht vun de japaneschen Oricon Charts.
Glorie
En änlecht Liichtevenement ass den Helljeschäin, deem seng Ursaach Dadrëpse sinn, déi op Planze sëtzen. Anescht wéi bei der Glorie ass ëm den Helljeschäin keng faarweg Sträif.
Georges Rivière
De Georges Rivière, gebuer den 1. Juli 1924 zu Neuilly-sur-Seine, ass e franséische Schauspiller.
De Georges Rivière huet seng éischt Filmer als Schauspiller an Argentinie gedréint, vun 1958 u war hien och erëm am europäesche Kino ze gesinn.
Elon Musk
Liewen
Mat 12 Joer hat de Musk e Videospill entwéckelt, dat hien enger Computerzäitschrëft verkafe konnt. Kuerz viru sengem 16. Gebuertsdag huet hien zesumme mat sengem jéngste Brudder an der kanadescher Ambassade Reespäss ugefrot an e Joer méi spéit ass hien an Nordamerika ausgewandert, fir dem Zaldotendéngscht an der südafrikanescher Arméi ënner dem Apartheid-Regime z'entgoen. Säin éischt Zil war Kanada, wou hie sech op der Queen's University zu Kingston am Ontario, ageschriwwen huet. No engem Wiessel op d'University of Pennsylvania huet hien do säi Studium mat engem Bachelor an der Wirtschaft a Physik ofgeschloss. 1995 ass hien op Palo Alto a Kalifornien gewiesselt, wou hien op der Stanford University zu engem Ph.D.-Programm a Physik zougelooss gouf.
La menace (Film 1977)
Ëm wat geet et am Film?
D'Dominique (Marie Dubois) ass jalous op dem Henri (Yves Montand) seng nei Frëndin Julie (Carole Laure). Si geheit sech eng Fiels erof a versicht de Selbstmuerd als Muerd duerzestellen. De Verdacht fält op d'Julie
Bulle Ogier
D'Bulle Ogier, gebuer als Marie-France Chantal Geneviève Odile Thielland den 9. August 1939 zu Boulogne-Billancourt, ass eng franséisch Schauspillerin.
Ferdinand Marcos
De Ferdinand Edralin Marcos, gebuer den 11. September 1917 zu Sarrat, an der Provënz Ilocos Norte, a gestuerwen den 28. September 1989 zu Honolulu, op Hawaii, war vum 30. Dezember 1965 bis de 25. Februar 1986 den zéngte President vun de Philippinnen, vun 1972 un op eng diktatoresch Manéier.
Fernand Backes
De Fernand Backes, gebuer den 30. Januar 1932, ass e fréiere lëtzebuergesche Boxer an Olympionik.
Walter Laqueur
Den Intressi un der Sowjetunioun an um Marxismus
Zu dëser Zäit awer war dem Laqueur säin Intressi un der Sowjetunioun an dem Marxismus nach ëmmer grouss. Seng éischt Russlandrees huet hien an den 1950er Joren ënnerholl an huet d'Sowjetunioun dunn eng Zäit laang bal all Joer besicht. Bei sengem éischte Besuch huet hie Moskau an Sotschi besicht. Am Kaukasus, wou d'Eltere vu senger Fra Naomi gelieft hunn, war hien och dacks. Um Enn vun den 1950er an dem Ufank vun den 1960er Joren huet hien och am Optrag vun der Neuen Zürcher Zeitung ë. a. eng Rëtsch Reesen a Russland ënnerholl. Nieft sengem Intérêt fir Russland an d'Sowjetunioun, huet hien am Mee 1953 déi éischt Kéier Paräis besicht wou hien och fir d'éischt de Sëtz vum Kongress zu Paräis besiche konnt. Duerno stoung hien dem Kongress fir Rotschléi zu bestëmmten Theemen zur Verfügung; ënner anerem dem Noen Osten. 2 Joer drop huet de Kongress akzeptéiert eng Zäitschrëft iwwer d'sowjetesch Kultur ze grënnen. De Chefredakter gouf vun Ufank u vu sengem gudde Frënd Georg Lichtheim an der Jane Degras, enger Russlandexpertin vum Royal Institute of International Affairs, ënnerstëtzt. D'Zäitschrëft ass ufanks eemol am Mount, méi spéit véiermol d'Joer erauskomm a gouf e feste Bestanddeel vum Programm, an den Numm gouf vun Soviet Culutre an Soviet Survey a schliisslech an Survey geännert.
Steierwon
Schlaange-Kompositioun
D'Schlaange-Kompositioun ass de klasseschen Zenario bei deem den Zuch op engem Enn e Steierwon, an um aneren Enn eng Lokomotiv huet. Wann zwou sou Rammen uneneegekrämpt ginn, gi béid Lokomotive vum éischte Steierwon aus manövréiert.
Jean Gaven
Hie war vun 1957 bis zu sengem Doud mat der Schauspillerin Dominique Wilms bestuet.
Walter Laqueur
An enger Denkfabrik zu Washington
Fir eng Zäitchen huet hie sech och fir de finnesche Sonnerwee intresséiert, wat op de säit den 1970er Joren agefouerte politesche Begrëff “Finnlandiséierung” zeréckzeféieren ass. Sou huet hien och dat Land besicht an alles iwwer d'Lag vum Land, ausser wat et just op finnesch gouf, gelies. Am Dezember 1977 koum säin Essay mam Titel The Specter of Finlandization eraus.
Pierre Vidal-Naquet
Hie war Directeur d'Études op der École des Hautes Sciences Sociales an Direkter vum Centre Luis Gernet, dee vum Jean-Pierre Vernant gegrënnt gouf. Bekannt ass de Pierre Vidal-Naquet virun allem fir seng politesch Engagementer wéi zum Beispill säi militanten Asaz géint d'Folter an Algerien oder säi Kampf géint d'Holocaustverleegenung. E ganz besonnege Wäert huet hien dorop geluecht, d'Wourecht an der Geschicht ze demonstréieren, eng Wourecht, déi fräi vun alle Virurteeler soll sinn.
Kandheet a Jugend
Dëst Zitat weist ganz kloer dorop hi wéi wichteg d'Interdisziplinaritéit fir de Vidal-Naquet als Historiker ass. An deem Preparatiounsjoer huet hien och seng spéider Fra, d'Geneviève Brilhac, kennegeléiert, mat där e sech de 17. Juli 1952 bestuet huet.
Den Historiker
Hien ass géint d'Instumentaliséierung vun der Geschicht. Si soll onofhängeg vum Staat gemaach ginn: "L'Histoire n'est pas un objet juridique. Dans un Etat libre, il n'appartient ni au Parlement ni à l'autorité judiciaire de définir la vérité historique. La politique de l'Etat, même animée de meilleures intentions, n'est pas la politique de l'Histoire." Dëst weist ganz kloer wéi de Vidal-Naquet sech fir d'Fräiheet vun der Geschicht asetzt: Si soll net fir politesch Zwecker mëssbraucht ginn, an hie revendiquéiert gläichzäiteg hir Onofhängegkeet. D'Politik géif d'Geschicht als Instrument benotzen an domat hir Aussokraaft mëssbrauchen.Säin Asaz ass och géint d'Mythologiséierung vun der Geschicht. Als Historiker ass de Vidal–Naquet der Meenung, datt ee Quelle kritesch misst betruechten, virun allem Distanz zu sengem Sujet halen an och op Demagogie oppasse misst.
Konferenz vu Jalta
Bei der Konferenz goung et virun allem drëm, wéi Däitschland opgedeelt sollt ginn, méi allgemeng, wéi d'Muecht an Europa nom Krich verdeelt sollt ginn, a wéi et mam Krich géint d'Japanescht Keeserräich virugoe soll. D'Konferenz war am Liwadija-Palais.
La notte di San Lorenzo
La notte di San Lorenzo ass en italieenesche Film vum Paolo a Vittorio Taviani aus dem Joer 1968.
Serge Hoffmann (Historiker)
Formatioun a Carrière
De Serge Hoffmann ass zu Beetebuerg an der Lokalpolitik engagéiert. Weider Engagementer huet hien an der Associatioun "Minettsdapp - Kultur am Süden", am Gestiounscomité vum Nationale Resistenzmusée zu Esch-Uelzecht an am Dokumentatiounszenter fir mënschlech Migratiounen zu Diddeleng.
Orionceinture
Beschreiwung vun der Konstellatioun
Dem Orion seng Haaptstäre si Betelgeuse a Bellatrix (si markéieren déi breet Schëllere vum Jeeër) an de Rigel (de rietse Fouss). D'Nimm vun den dräi Ceinturestären (ζ, ε an δ Ori) stamen aus der arabescher Astronomie vum Mëttelalter: Alnitak, Alnilam a Mintaka. Déi dräi Stäre sinn d'Juegdceinture, un där lénks de Kächer hänkt:
Färöer
Déi knapps 50.000 Inselbewunner – d'Färöer oder Färinger – gesi sech net als Dänen, mä als eegestännegt Vollek, dat vun de Wikinger op de Färöer ofstaamt. Si schwätze Färöesch, eng Sprooch, déi aus dem Alwestnordesche staamt an zur Islännescher an der Norwegescher Sproochgrupp gehéiert.
Maurice Escande
De Maurice Escande, gebuer de 14. November 1892 zu Paräis an och do gestuerwen den 10. Februar 1973, war e franséische Schauspiller an Theaterregisseur.
Naturschutzgebitt Bréichen
D'Naturschutzgebitt Bréichen ass Deel vun der Natura 2000-Zon Weicherdange - Bréichen (LU0001004).
Haaptsäit/WDS/Abrëll
Mäerz < < < Abrëll > > > Mee
Manfred Krug
De Manfred Krug ass 1949, no der Scheedung vu sengen Elteren, mat sengem Papp vu Westdäitschland an déi nei gegrënnt DDR wunne gaangen. Do huet hie fir Schauspiller geléiert, a krut vun 1957u Rollen an der DDR-Tëlees- a Kinosproduktioun. Gläichzäiteg huet hie sech en Numm als Chanson- an Jazzsänger gemaach, an huet eng Rëtsch Lidder selwer komponéiert.
Do huet hien a populären Tëleeserië matgespillt, wéi Auf Achse, Liebling Kreuzberg, dem Tatort oder der Sesamstraße.
Elke Haltaufderheide
D'Elke Haltaufderheide, gebuer als Elke Friederike Gertrud Haltaufderheide de 6. Mäerz 1940 zu Herdecke, ass eng däitsch Filmproduzentin a Schauspillerin. Si ass och ënner dem Numm Elke Hart opgetrueden. Si ass Member vun der Däitscher Filmakademie.
Prümzurlay
Prümzurlay, ass eng Uertsgemeng an der Verbandsgemeng Südeifel am Äifelkrees Béibreg-Prüm, am däitsche Bundesland Rheinland-Pfalz.
René Burri
Gielercher
De René Burri gouf ënner anerem mam Kulturpräis vum Kanton Zürich am Joer 1999 ausgezeechent.
Prümzurlay
Geschicht
D'Uertschaft gouf 798/802 n. Chr. eng éischt Kéier an engem Schenkungsdokument vum Klouschter Iechternach als „Prumia“ ernimmt. Et gëtt ugeholl, datt awer scho vill éischter Leit do gewunnt hunn, wéi Reschter vun enger réimescher Villa an der Géigend, wéi och vun Oppida aus der Zäit vun de Kelten, den Treverer, oder nach vu virdrun am Uertsdeel Prümerburg.
Cavendish-Laboratoire
Bekannt Wëssenschaftler
Bis zum Pippard waren d'Cavendish Professeren och Leeder vum Labor, duerno hu sech d'Fonctioune getrennt.
Am Ament (2012) ass den James Stirling Leeder vum Labor.
Je vous ferai aimer la vie
Je vous ferai aimer la vie ass e franséische Film vum Serge Korber aus dem Joer 1979.
Däich
En Däich ass e Bauwierk dat aus engem Damm besteet, deen als Schutz géint Héichwaasser oder Stuermfluten, laanscht Waasserleef oder laanscht Mieresküsten opgeschott gëtt.
Prémillieu
Prémillieu läit am Jura op engem Héichplateau vum Wäisse Bugey op enger Héicht vun 900 Meter.
Charles Bouillaud
Hien ass de Papp vum Schauspiller Jean-Claude Bouillaud (1927-2008).
Russinesch
Déi bedeitendst russinesch Dialekter sinn:
Klingelpütz
Geschicht
1969 gouf de Klingelpütz ofgerappt an op dem Areal e Park mat Spillplaz a Jugenzentrem erriicht.
Klaudia Kampa
Si mécht lllustratioune fir Bicher vum Verlag Ultimomondo.
Dag vum Bam
Zu Lëtzebuerg gouf den Dag vum Bam 1991 ënner dem Numm Journée nationale de l'arbre agefouert. Eng offiziell Planzaktioun gëtt all Joer vun der Stëftung Hëllef fir d'Natur zesumme mat der Natur- a Bëschverwaltung um Freideg virum Dag selwer organiséiert.
Historique
Den Dag vum Bam geet op eng Initiativ vum amerikanesche Journalist Julius Sterling Morton am Joer 1872 am Nebraska zeréck. 20 Joer duerno gouf et en an alle Staate vun den USA.
De 27. November 1951 hunn d'Vereent Natiounen den internationalen Dag vum Bam agefouert.
Parkschëld
Zu Lëtzebuerg
Am Texte coordonné vum Lëtzebuerger Code de la Route, deen an engem Arrêté grand-ducal vum 23. November 1955 festgehale gouf, an duerno e puermol geännert gouf, sinn d'Parkschëlter am Kapitel V Voie publique, an der Sektioun IV De la signalisation routière am Artikel 107, ënner der Rubrik ''VI. Signaux d'arrêt, de stationnement et de parcage'' beschriwwen.
Gemeng Bous
D' ass eng fréier lëtzebuergesch Gemeng am Kanton Réimech, déi op den 1. September 2023 mat der Gemeng Waldbriedemes zu der Gemeng Bous-Waldbriedemes fusionéiert ass.
Prümer Buerg
D'Prümer Buerg (de:Prümerburg) ass eng Buergruin bei Prümzurlay am Äifelkrees Béibreg-Prüm a Rheinland-Pfalz.
Geschicht
D'Buerg huet de Grofen an Herzoge vu Lëtzebuerg gehéiert. Si gouf 1337 an engem Dokument ernimmt; se ass awer warscheinlech aus dem fréien 12. Joerhonnert. De fënnefeckege Buergfrid ass aus dem 12. oder fréien 13. Joerhonnert, d'Giewelmauer vum Palais mat de Fënsteren dran ass vum 16. Joerhonnert.
Al Esch
Déi markantst Gebaier an Al Esch sinn haut d'Jousefskierch (1873-1877 am neogotesche Stil gebaut) an d'Escher Stadhaus (1935-1937 gebaut). Virun der Jousefskierch war et d'Jangekierch, déi joerhonnertelaang am Zentrum vum Duerf stoung. Si stoung do, wou haut d'Groussgaassschoul ass, a gouf zanter dem Mëttelalter e puermol zerstéiert an nei opgebaut, ier se fir zerguttst duerch d'Jousefskierch ersat an 1878 ofgerappt gouf, fir dem Schoulgebai Plaz ze maachen. Op der Plaz virun der Jangekierch gouf Maart a Geriicht ofgehalen. D'Haiser ronderëm ware kleng Handwierker-, Händler- a Bauerebetriber.
Johny Fonck
Hien huet Lëtzebuerg am Hürdelaf op den Olympesche Summerspiller 1952 zu Helsinki vertrueden. Hie war de Lëtzebuerger Rekordhalter am Hürdelaf iwwer 110 m (1947 - 1958), iwwer 200 m (1949 - 1960) an iwwer 400 m (1949 - 1960).
Thézillieu
Thézillieu ass eng franséisch Gemeng am Departement Ain an der Regioun Auvergne-Rhône-Alpes.
Daigny
Bis 1933 war Daigny un d'Eisebunnsnetz ugeschloss iwwer d'Linn Sedan-Bouillon, och de Bouillonais genannt. Et war eng Tramsstreck an der Meterspuer.
Haupeschkierch zu Peppeng
D'Haupeschkierch zu Peppeng ass eng kathoulesch Kierch déi zur Par Hesper–Réiser–Weiler Disciples d'Emmaüs, zum Dekanat Süden-Ost an zu der Gemeng Réiser gehéiert.
D'Kierch steet op engem Terrain tëscht der rue St. Benoît, der rue de l'Église an der rue de la Montagne. Nieft der Kierch ass de Kierfecht ugeluecht.
Francescantonio Nolè
De Francescantonio Nolè, gebuer den 9. Juni 1948 zu Potenza an Italien a gestuerwen de 15. September 2022 zu Roum, war vum 15. Mee 2015 bis zu sengem Doud kathouleschen Äerzbëschof vu Cosenza-Bisignano. Säi Virgänger war de Salvatore Nunnari, deen altersbedéngt demissionnéiert hat.
Terra mia terra nostra
Soss
De Film ass 2012 an der offizieller Selektioun vum Festival vum italieenesche Film vu Villerupt gelaf. E koum am Februar 2013 op DVD eraus.
Cyprien Merjai
De Merjai zu Lëtzebuerg
An der Zäit wéi déi franséisch Revolutiounstruppen d'Klouschter zu Orval zerstéiert hunn, ass de Brudder Abraham Gilson, deen do Moler am Klouschter war, op Lëtzebuerg geflücht; hien huet dunn an der Abtei Neimënster am Gronn gelieft, huet awer vill Zäit bei sengem Frënd François-Xavier Merjai verbruecht. Am Haus Nr.11 an der Schigrisgaass (rue du Nord) an der Stad – dat deemools dem Merjai gehéiert huet - erënnert haut nach eng Wandmolerei vum Gilson un deem säin Openthalt zu Lëtzebuerg.
Clinique Saint-François
Geschicht
An den 1940er a 50er Jore goufen eng Rëtsch Zëmmeren ëmgebaut, renovéiert a moderniséiert an et koumen e puer nei Apparater bäi. Do dernieft gouf och nach eng Bibliothéik ageriicht.
La femme que j'ai le plus aimée
La femme que j'ai le plus aimée ass e franséische Film vum Robert Vernay aus dem Joer 1942.
Josef Kreitmaier
1897 huet hie säin Noviziat bei de Jesuitten ugefaangen. D'Priisterwei krut hien 1907. Als Redakter vum "Leuchtturm" huet hien 1909 zu Lëtzebuerg a vun 1910-1911 zu Köln geschafft. Zu Lëtzebuerg war hien am Schrëftstellerheem um Lampertsbierg ënnerbruecht.
La symphonie fantastique
La symphonie fantastique ass e franséische Film vum Christian-Jaque aus dem Joer 1942.
Schibbreger Tunnel
De Schibbreger Tunnel (och nach Schiebuerger Tunnel) ass en 236 Meter laangen eegleisegen Eisebunnstunnel op der CFL-Nordstreck, tëscht de Kilometerpunkte 64,190 a 64,426.
Märeler Kierfecht
De  (offiziell Cimetière de Merl oder Cimetière de Merl-Belair ) läit am Quartier Märel vun der Stad Lëtzebuerg an ass ee vun de 14 Kierfechter déi an d'Kompetenz vum Service Cimetières vun der Stater Gemeng falen. Mat eppes méi wéi 28 ha ass et de gréisste Kierfecht an der Stad.
Maximäin vun Tréier
Den hellege Maximäin, gebuer um Enn vum 3. Joerhonnert zu Silly, a gestuerwen den 12. September 346 zu Poitiers, gouf 329 Bëschof vun Tréier.
Stellardynamik
Moossmethoden
D'Grondmoossmethode kommen aus dem astronomesche Beräich, virun allem héichprezis Meridiankreesser a Passageninstrumenter), niewebäi d'Astrofotografie (haut och CCD-Sensore mat entspriechenden Auswäertinstrumenter (Mono- a Stereokomparateren), souwéi zanter den 1990er-Jore speziell Astrometriesatellitten.
Pabeier
Pabeier existéiert an enger grousser Diversitéit vu verschiddene Formen a fir ënnerschiddlech Zwecker; ënner anerem gëtt et Millimeterpabeier, Glaspabeier, Toilettëpabeier a Calquepabeier.
Lëtzebuerg op de Weltausstellungen
New York 1939
D'Entréeshal war mat enger grousser Fotomontage vun der Simone Lutgen dekoréiert, mat Zeene vun amerikaneschen Zaldoten, déi nom Éischte Weltkrich zu Lêtzebuerg waren, a vu Schmelzaarbechter. Fir d'Haapthal haten de Jean Schaack an den Henri Rabinger en 20 x 12 Meter grousst Monumentalbild gemoolt, op deem, "in unsagbar wuchtigen Strichen", wéi d' Wort schrouf, déi dräi Haaptlandschaften - Minett mat senge Grouwen a Schmelzen, d'Stad Lëtzebuerg mat hire Brécken an d'Éislek mat senge Buergen a Bëscher - allegoresch aneneen iwwerginn. Op de Mauere lénks a riets dovu waren op där enger Säit Landschaftsbiller vum Schaack a vum Rabinger, a vum Jean-Pierre Lamboray, Félix Glatz, Jean-Pierre Calteux a Jean-Pierre Beckius, op där anerer Säit gouf d'Geschicht vum Land unhand vun enger Zort Pressessioun vu mëttelalterlechen an neizäitlechen Herrscher op enger Zeenographie vun 120 m² am Stil vu mëttelalterlecher Molerei oder vu Kierchefënstere gewisen, déi vum Émile Probst, Joseph Meyers a Pierre Blanc realiséiert gi war. Déi véiert Mauer hat eng grouss Landkaart, op där Industrieprodukter, a wou se hier koumen, gemoolt waren, an och nach e puer Tableaue mat Landschaftsbiller. D'Landkaart war vum Theo Kerg, Jean Thill a Victor Jungblut gemoolt ginn. Ausserdeem stoungen do 4 Meter héich gosse Figuren, déi d'Stolindustrie (e Gossaarbechter vum Albert Kratzenberg), d'Handwierk (Claus Cito), d'Landwirtschaft (Lucien Wercollier) an de Wäibau (e Wënzer vum Michel Jungblut) symboliséiern. An der Mëtt vum Sall ware fer-forgés Vitrinnen, déi vum Michel Haagen a vum Marcel Langsam realiséiert goufen, an an deene Parzeläi vun de Siwebueren ausgestallt war. Den Atelier Linster hat faarweg Fënstere geliwwert. Baussen op der Fassad war e 6 Meter grousse Wope mam roude Léiw, deen nuets beliicht war, an et stoung eng 4 Meter héich Statu vum Auguste Trémont virun der Entrée, déi d'Stad Lëtzebuerg symboliséiert huet. ,
Mario Draghi
De Mario Draghi, gebuer den 3. September 1947 zu Roum, ass en italieeneschen Ekonomist, Banquier, Universitéitsprofesser an héije Fonctionnaire, deen tëscht 2011 an 2019 President vun der Europäescher Zentralbank (EZB) war. Virdru war hie vun 2005 bis 2011 Gouverneur vun der Banca d'Italia. Zanter dem 13. Februar 2021 ass hie President vum Ministerrot (Presidente del Consiglio), d. h. Ministerpresident vun der italieenescher Regierung.
Hermann Krose
Den Hermann Krose, gebuer 1867 a gestuerwen 1949, war en däitsche Jesuitt an Auteur.
Cobreville
Geschicht
Déi lescht Häre vu Cobreville goufen all zu Nives begruewen, wou nach d'Grafplacken ze gesi sinn.
Zeeuws-Vlaanderen
Op de westlechen an ëstlechen Extremitéite vum Territoire sinn Naturschutzgebidder: Het Zwin am Westen (dat op der belscher Säit virugeet) an d'Verdronken Land van Saeftinghe am Osten.
Oscar fir déi bescht Schauspillerin
D'Nominatioune fir déi bescht Schauspillerin gi vun de Schauspiller a Schauspillerinnen aus der Akademie genannt. Bei der Wiel vun der beschter Schauspillerin däerfen awer all d'Membere vun der Akademie matwielen.
Mimino
Mimino (russ. Мимино) ass e sowjetsche Film vum Regisseur Georgi Danelija vun 1977, dee vum Mosfilm-Studio produzéiert gouf. En huet eng Rëtsch Gielercher gewonnen, dorënner de Gëllene Präis beim 10. Internationale Filmfestival vu Moskau.
Josephine Baker
Si gouf zu Monaco begruewen.
Abtei Sankt Maximin Tréier
Geschicht
Vum 10. bis an d'Mëtt vum 12. Joerhonnert waren d'Grofe vu Lëtzebuerg Vogt vun der Abtei, ugefaange beim Siegfried I. vu Lëtzebuerg, deen 998 do gestuerwen ass, bis den Heinrich IV., deen 1147 op déi Rechter verzicht huet.
Besëtz vun der Abtei
D'Abtei hat e sëllege Besëtz doruechter, dorënner och um Territoire vum haitege Lëtzebuerg. Sou huet z. B. den Haff vu Weimeschkierch, deen de Karl Martell dem Klouschter 723 geschenkt hat, dozou gehéiert, Mamer (960 dem Klouschter geschenkt), Méischdref, Hënsdref, Leideleng, Duelem, Waasserbëlleg, asw. D'Abtei hat och, zanter dem 17. Joerhonnert, e Refuge bannent der Festung Lëtzebuerg. Am Gebai vu 1751, dem Refuge Sankt Maximin, ass haut de Sëtz vun der lëtzebuergescher Regierung.